Galina Bresjneva

Galina Leonidovna Bresjneva (russisk: ,Navnet kan også transkriberes fra det kyrilliske alfabetet som Brezjnev, fordi  uttales som . født 18. april 1929 i Sverdlovsk, død 30. juni 1998) var datter av den sovjetiske statslederen Leonid Bresjnev og hans kone Viktorija Bresjneva.

Som barn nektet Bresjneva å bli medlem av den kommunistiske ungdomsorganisasjonen Komsomol, og senere nektet hun å studere til noen høyere akademisk grad. Hun ble medlem av Sovjetunionens kommunistiske parti. Bresjneva var gift med tryllekunstneren Igor Kio, men giftemålet varte bare i ni dager. Det andre ekteskapet ble annullert. Fra 1971 forsøkte faren å rettlede livsførselen hennes, og arrangerte et ekteskap mellom datteren og kaderen Jurij Tsjurbanov. Tsjurbanov ble dømt til fengsel for korrupsjon sammen med Bresjnevas bror, Jurij Bresjnev, og de ble skilt i 1990. Sitt fjerde ekteskap hadde Bresjneva i en alder av 65 år med en 29 år gammel mann. Hennes egen datter plasserte henne på et psykiatrisk sykehus, der hun døde den 30. juni 1998, 69 år gammel.

Bresjneva var kjent for sin lidenskap for smykker og diamanter. 

Hun ble sendt i indre eksil under Jurij Andropov.

 Referanser 

Kategori:Sovjetere
Kategori:Personer fra den kalde krigen
Kategori:Personer fra Jekaterinburg
Kategori:Fødsler i 1929
Kategori:Dødsfall i 1998